ประจำเดือนมาวันที่3หมดวันที่6 มีอะไรกับแฟนวันที่14แล้วหลั่งในตลอด กินยาคุมฉุกเฉิน แต่จะพลาดได้มั้ย วันที่22เลือดออกมาเป็นสีชมพูแล้วก้อหยุด ซื้อที่ตรวจครรภ์มาตรวจขึ้น1ขีด มีอาการแพ้อาหาร เหม็นของทอดทุกอย่าง คลื่นไส้ อาเจียน เวียนหัว ปวดท้องน้อย อารมแปรปรวน หิวตลอด ชอบกินของที่ไม่เคยชอบคือสับสนตัวเองมากว่าเปนไรกันแน่ แต่ตรวจฉี่ไม่เจอ ไม่ท้อง 😰😰
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ผลข้างเคียงที่อาจเกิดขึ้นได้เช่นมีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังจากอาการดังกล่าวมานั้น เลือดที่ออกอาจเป็นเลือดที่เป็นผลข้างเคียงจากยาคุมฉุกเฉินได้ อาการอื่นๆที่กล่าวมาไม่ได้จำเพาะเจาะจงต่อการตั้งครรภ์ หากต้องการยืนยันการตั้งครรภ์ ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลควรไปยืนยันที่รพ.อีกครั้งค่ะ